อีซี่มันนี่รับทรัพย์อื้อแห่จำนำ800ล้านบ.
อีซี่มันนี่โตเท่าตัว ลูกค้าแห่มาจำนำ ยอดจำนำเกือบเต็มเพดาน 800 ล้านบาท
19 ส.ค. 2554

อีซี่มันนี่โตเท่าตัว ลูกค้าแห่มาจำนำ ยอดจำนำเกือบเต็มเพดาน 800 ล้านบาท 
ลูกค้าแห่มาจำนำหลังเที่ยวสงกรานต์เงินหมด เอสเอ็มอีต่อยอดธุรกิจ ผู้ปกครองเตรียมเงินให้ลูกค้าต้อนรับเปิดเทอม 
นายสิทธิวิชญ์ ตั้งธนาเกียรติ กรรมการผู้จัดการ บริษัท ตั้งธนสิน หรือโรงรับจำนำอีซี่มันนี่ เปิดเผยว่า ในช่วงปลายเดือน เม.ย.เป็นต้นมา ถึงปัจจุบัน มีลูกค้ามาใช้บริการจำนำมากขึ้นกว่า 1 เท่าตัว หรือ 100% โดยอีซี่มันนี่ได้เตรียมเงินให้บริการกว่า 800 ล้านบาท ซึ่งใกล้เต็มเพดานแล้ว และพร้อมจะขยายมากขึ้นเพื่อรองรับความต้องการของลูกค้าที่เริ่มเข้ามาใช้บริการเพิ่มขึ้นในช่วงเดือน พ.ค.มิ.ย.นี้ ซึ่งเป็นช่วงเปิดเทอม 
ทั้งนี้ ลูกค้าที่มีมาใช้บริการมากสามารถแบ่งออกได้เป็น 4 กลุ่ม คือ กลุ่มแรก คือลูกค้าที่มีการไถ่ถอนทรัพย์ เช่น ทองคำ นำไปใส่ในช่วงเทศกาลสงกรานต์ พอกลับมาก็มี ความจำเป็นและต้องการใช้เงิน จึงนำทรัพย์กลับมาจำนำใหม่ กลุ่มสอง คือลูกค้าเอสเอ็มอีซึ่งมีจำนวนมากเพิ่มขึ้น 20-30% โดยมีการจำนำสูงสุดถึง 1 ล้านบาทต่อราย 
กลุ่มที่สาม คือลูกค้าที่มาขอเพิ่มวงเงินการจำนำ เนื่องจากราคาทองมีการปรับตัวสูงขึ้น และกลุ่มที่สี่ คือลูกค้าที่เป็นผู้ปกครองที่เตรียมเงินใช้สอยในช่วงเปิดเทอม ซึ่งมีปริมาณมากที่สุด
นายสิทธิวิชญ์กล่าวว่า ในปีนี้ อีซี่มันนี่ ตั้งเป้าหมายการเติบโต 50 % ซึ่งผลดำเนินงานในช่วง 4เดือนแรกของปีนี้มีอัตราการเติบโตกว่า 50 % ซึ่งเป็นไปตามเป้าหมายเนื่องจากราคาทองปรับตัวสูงขึ้น ประกอบกับโรงรับจำนำยังถือเป็นทางเลือกการเข้าถึงแหล่งเงินที่ดีและสะดวกที่สุด 
“ส่วนแนวโน้มอัตราดอกเบี้ยเพิ่มขึ้นนั้นไม่กระทบกับการรับจำนำมากนักแม้ว่าจะถูกำหนดเพดานการรับจำนำไม่เกิน 2 % ต่อเดือน เนื่องจากได้มีการลดต้นทุนและเพิ่มประสิทธิภาพการทำงาน โดยนำระบบเทคโนโลยีมาใช้ ซึ่งทำให้ลดต้นทุนได้กว่า 30-40 % เมื่อเทียบกับระบบโรงรับจำนำแบบเดิม” นายสิทธิวิชญ์กล่าว
อย่างไรก็ตามแม้ว่าโรงรับจำนำของรัฐมีการลดอัตราดอกเบี้ยรับจำนำต่ำกว่าอีซี่มันนี้ 0.5 1 % ต่อเดือนนั้นไม่กระทบกับอีซีมันนี่ เพราะเมื่อเปรียบเทียบเป็นดอกเบี้ยจ่ายต่อเดือนแล้วเล็กน้อยเท่านั้น และลูกค้าส่วนใหญ่ที่มาใช้บริการ เนื่องจากอีซี่มันนี่ให้วงเงินการรับจำนำที่สูงเหมาะสมกับความต้องการใช้เงินของลูกค้า ประกอบกับมีการบริการที่ดี อำนวยความสะดวกให้ลูกค้าใช้เวลาไม่เกิน 3 นาที และมีระบบการเก็บรักษาสินทรัพย์อย่างดี